

**Кафедра беларусістыкі**

**Варшаўскага ўніверсітэта**

запрашае на Міжнародную навуковую канферэнцыю

*Мова, літаратура і культура Беларусі ў Польшчы і свеце*

Варшава, 25-26 сакавіка 2024 года

Факультэт прыкладной лінгвістыкі, вул. Добра, 55, Варшава

На канферэнцыі плануюцца пасяджэнні ў 2 секцыях. У межах секцый адбудуцца 15-хвілінныя выступленні.

**Першая секцыя**. Беларуская мова

Прапанаваная тэматыка:

1. Тэндэнцыі ў сучаснай беларускай мове;
2. Беларуская мова ў Інтэрнэце;
3. Беларуская мова як замежная;
4. Беларуская мова і іншыя славянскія мовы;
5. Мова юрыдычных дакументаў;
6. Мова і тоеснасць;
7. Мова рэлігійных тэкстаў;
8. Мова СМІ;
9. Мова і культура;
10. Беларуская дыялекталогія;
11. Гісторыя беларускай мовы;
12. Лексікалогія і лексікаграфія.

**Другая секцыя.** Літаратура і культура Беларусі.

Прапанаваная тэматыка:

1. Тэндэнцыі ў сучаснай беларускай літаратуры;
2. Гісторыя беларускай літаратуры;
3. Беларускі тэатр;
4. Беларуская культура і фальклор;
5. Рэцэпцыя беларускай літаратуры за мяжой;
6. Выкладанне беларускай літаратуры за мяжой;
7. Старыя і новыя пераклады беларускай літаратуры;
8. Сувязі беларускай літаратуры з іншымі літаратурамі;
9. Беларуская эміграцыйная літаратура.

Прымаюцца таксама іншыя даклады, звязаныя з галоўнай тэмай канферэнцыі.

Працоўныя мовы канферэнцыі – беларуская, польская, англійская, руская.

Заяўку на ўдзел у канферэнцыі просім дасылаць да 05.03.2024 на электронны адрас арганізатараў **konferencjakb@gmail.com**.

Арганізацыйны ўзнос складае 400 злотых (100 еўра) за стацыянарны ўдзел і 300 злотых (70 еўра) за ўдзел анлайн. У прызначэнні грашовага пераводу трэба ўпісаць “**konferencja KB + імя і прозвішча ўдзельніка”.**

Узнос уключае ў сябе: удзел у канферэнцыі, публікацыю артыкула (залежыць ад пазітыўных рэцэнзій), пасведчанне аб удзеле і перапынкі на каву. Узнос не пакрывае транспартных выдаткаў і коштаў начлегу (просім самастойна браніраваць гатэлі, аргкамітэт можа ўказаць назвы найбліжэйшых да месца правядзення).

Для таго, каб атрымаць фактуру, просім пра аплату з нумара рахунка арганізацыі, якая высылае на канферэнцыю, а не прыватнага рахунка ўдзельніка канферэнцыі. У асаблівых выпадках існуе магчымасць памяншэння сумы або вызвалення ад арганізацыйнай аплаты.

Тэрмін аплаты арганізацыйнага ўзносу – да 10.03.2024 г.

Плануецца друк артыкулаў у рэцэнзаванай манаграфіі (ніжэй пададзены правілы падрыхтоўкі артыкулаў). Падрыхтаваныя тэксты просім выслаць да 05.05.2024 г.

Арганізацыйны камітэт:

д.ф.н. Радаслаў Калета, праф. ВУ

к.ф.н. Катажына Дрозд

к.ф.н. Анхела Эспіноса Руіз

к.ф.н. Анна Сівірска

к.ф.н. Вольга Трацяк

мгр Ірына Агеева

мгр Марыля Хаўстовіч

мгр Мар’юш Каліціньскі

мгр Мацьвей Квяткоўскі

Патрабаванні да афармлення артыкулаў

* Дасланыя тэксты павінны быць напісаны ў адным з тыповых рэдактараў, пажадана ў апошніх версіях MS Word for Windows. Тэкст павінен быць падрыхтаваны з адключанай функцыяй аўтаматычнага пераносу. Фармат шрыфту: Cambria, памер: 12, інтэрлінія: 1.5.
* Структура артыкула:
* Аўтар (імя і прозвішча): на мове арыгіналу (для беларускамоўных артыкулаў – таксама лацінкаю (у адпаведнасці з пашпартам).
* Месца працы: на беларускай, польскай і англійскай мовах.
* Адрас электроннае пошты (для публікацыі).
* Код ORCID.
* Назва артыкулу на мове арыгіналу, англійскай, польскай, беларускай (калі польская ці беларуская мова – гэта мова арыгіналу, яна падаецца першаю).
* Тэкст артыкулу.
* Бібліяграфія.
* Рэзюмэ (прыблізна 800 знакаў) і ключавыя словы (5–7) на англійскай, польскай і беларускай мовах.
* **У рэцэнзіях** над тэкстам змяшчаем загаловак [імя і прозвішча аўтара рэцэнзаванае працы, назва працы (курсівам), выдавецтва, месца, год выдання і колькасць старонак]. Пад тэкстам падаём прозвішча аўтара рэцэнзіі (курсівам справа) і адрас электроннае пошты.
* **У справаздачах** з канферэнцый над тэкстам змяшчаем назву канферэнцыі, месца і час яе правядзення (дзень, месяц, год). Пад тэкстам падаём прозвішча аўтара справаздачы (курсівам справа) і адрас электроннае пошты.
* Да артыкула трэба далучыць файл з наступнымі дадзенымі пра аўтара: імя і прозвішча, званне і навуковая ступень, месца працы (універсітэт ці іншая ўстанова, факультэт, кафедра, адрас месца працы), адрас электроннае пошты (пажадана службовы), адрас для карэспандэнцыі, навуковая спецыяльнасць, навуковыя інтарэсы, а таксама спіс усіх артыкулаў аўтара за апошнія 2 гады. Дасылаючы асабістыя дадзеныя, аўтар пагаджаецца апублікаваць іх як у друкаванай, так і ў электроннай форме.
* Да артыкула/рэцэнзіі належыць далучыць таксама **Дэкларацыю** (спампаваць унізе старонкі), якая павінна быць падпісаная ўласнаручна. Запоўненую і падпісаную Дэкларацыю можна прынесці асабіста на Кафедру беларусістыкі, адправіць па пошце ў рэдакцыю альбо адсканаваць/сфатаграфаваць і скан/фота арыгіналу даслаць па электроннай пошце на адрас арганізатараў канферэнцыі.
* Аб’ём артыкула не павінен быць меншы за 0,5 выдавецкага аркуша (20 000 знакаў з прабеламі) і не большы за 1 выдавецкі аркуш (40 000 знакаў з прабеламі). Аб’ём рэцэнзій і справаздачаў – да 8000 знакаў.
* Цытаты да трох радкоў тэксту заключаем ў двукоссі (без курсіву), больш доўгія цытаты падаём у асобным абзацы, выкарыстоўваючы шрыфт памерам 10 пунктаў; апушчаныя фрагменты цытаты павінны быць пазначаныя трыма кропкамі ў кутніх дужках; аўтарскія каментары падаюцца ў зносках унізе старонкі (шрыфт памерам 10 пунктаў).
* Дапускаецца выкарыстанне ў тэксце вылучэнняў, г. зн. курсіву і тлустага шрыфту. *Курсівам* падаём назвы навуковых працаў і інш. (у тэксце і зносках), іншамоўныя выразы, а таксама словы і выразы, якія выкарыстоўваюцца як прыклады. **Тлустым** – загалоўкі, тэрміны і фрагменты тэксту, якія патрабуюць вылучэння.
* У двукоссі (без курсіву) бяром (у асноўным тэксце і зносках) назвы часопісаў.
* Пры першым згадванні ўстановаў падаём поўную іх назву разам з абрэвіятурай (у дужках), далей павінна выкарыстоўвацца толькі абрэвіятура.
* Бібліяграфічныя прыпісы змяшчаем у тэксце.
* Тэксты павінны быць напісаныя ўнармаванаю моваю і падрыхтаваныя ў адпаведнасці з патрабаваннямі, вызначанымі рэдакцыяй. Тэксты, якія не адпавядаюць гэтым патрабаванням, не будуць надрукаваныя.
* Адказнасць за захаванне аўтарскіх і выдавецкіх правоў нясе Аўтар.

**ПРАВІЛЫ АФАРМЛЕННЯ ПРЫПІСАЎ:**

Прыпісы змяшчаем у асноўным тэксце артыкулу наступным чынам:

[прозвішча год выдання: старонкі], напр.: [Александровіч 1971: 15]

[прозвішча год выдання, том: старонкі], напр.: [Карскій 1922, III–3: 123]

**ПРАВІЛЫ АФАРМЛЕННЯ БІБЛІЯГРАФІІ:**

Аўтар складае адзін спіс літаратуры (Bibliografia, Бібліяграфія) для ўсяе працы. Парадак бібліяграфічных запісаў павінен быць алфавітны, паводле прозвішчаў аўтараў альбо назваў зборнікаў і інш. Рэдактары зборнікаў і інш. павінны быць пазначаныя скарачэннем на мове публікацыі (Red., Рэд.). Спіс павінен утрымліваць толькі працы, на якія Аўтар спасылаецца альбо цытуе ў тэксце. Не трэба нумараваць працы; кожная новая пазіцыя павінна пачынацца з новага абзаца.

Кірылічныя бібліяграфічныя пазіцыі павінны быць транслітараваныя ў адпаведнасці з PN-ISO 9:2000. Транслітаруем на сайце: https://www.ushuaia.pl/transliterate/ (сістэма PN-ISO 9: 2000). Першым падаецца транслітараваны варыянт, а пасля ў квадратных дужках арыгінал.

**МАНАГРАФІІ**

Aleksandrovìč Scâpan. 1971. Pucâvìny rodnaga slova. Mìnsk: BDU [Александровіч Сцяпан. 1971. Пуцявіны роднага слова. Мінск: БДУ].

Encyklopedia kultury polskiej XX wieku. Pojęcia i problemy wiedzy o kulturze. 1991. Red. A. Kłoskowska. Wrocław: Wiedza o Kulturze.

Gìstoryâ belaruskaj lìtaratury XI–XIX stagoddzâǔ u dvuh tamah. 2007. Red. U. Marhelʹ, V. Čamârckì. Mìnsk: Belaruskaâ navuka [Гісторыя беларускай літаратуры ХІ–ХІХ стагоддзяў у двух тамах. 2007. Рэд. У. Мархель, В. Чамярцкі. Мінск: Беларуская навука].

**РАЗДЗЕЛ У МАНАГРАФІІ**

Kìsâlëǔ Genadź. 1994. Kìselʹ Apanas. U: Belaruskìâ pìsʹmennìkì: Bìâbìblìâgrafìčny sloǔnìk u 6 tamah. Minsk: Belaruskaâ èncyklapedyâ [Кісялёў Генадзь. 1994. Кісель Апанас. У: Беларускія пісьменнікі: Біябібліяграфічны слоўнік у 6 тамах. Мінск: Беларуская Энцыклапедыя].

Raźny Anna. 2001. Wiechi – od poszukiwań wolności do zniewolenia totalitarnego. Z doświadczeń inteligencji rosyjskiej. W: Inteligencja. Tradycja i nowe czasy. Red. H. Kowalska-Stus Kraków: Wydawnictwo Uniwersytetu Jagiellońskiego.

**АРТЫКУЛ У ЧАСОПІСЕ:**

Šlûbskì Alâksandr. 1927. Konfìskacyâ PANA TADÈUŠA D.-Marcìnkevìča. “Uzvyšša” № 2: 200–201 [Шлюбскі Аляксандр. 1927. Конфіскацыя ПАНА ТАДЭУША Д.-Марцінкевіча. “Узвышша” № 2: 200–201].

Bruchnalski Wilhelm. 1922. Z “Pamiętników” M. Marksa, witebszczanina. “Lud” t. XXI: 151.

**АРХІЎНЫЯ МАТЭРЫЯЛЫ:**

Lietuvos valstybės istorijos archyvas, LVIA 1248–2–1497, l. 234–247v (dodatkowo można również podać tytuł dokumentu).

Nacyânalʹny gìstaryčny arhìǔ Belarusì ǔ Grodne, NGA RB u Grodne, f. 1, vop. 22, spr. 1121, ark. 401–418v [Нацыянальны гістарычны архіў Беларусі ў Гродне, НГА РБ у Гродне, ф. 1, воп. 22, спр. 1121, арк. 401–418v].

**ПУБЛІКАЦЫІ З ІНТЭРНЭТУ:**

Genealogia Polaków: Katalog Powstańców Styczniowych [online] https://genealogia.okiem.pl/powstanies/index.php?nazwisko=Piekarski [доступ: 28.09.2019].

OŚWIADCZENIE

…..................................

(miejsce, data)

Imię i nazwisko (zapis wg paszportu, łacinką): ……………………………………………..

Tytuł oraz stopień naukowy: …………………………………………………………………

Miejsce zatrudnienia i stanowisko[[1]](#footnote-1): ………………………………………………………….

Adres pocztowy i internetowy do korespondencji: …………………………………………..

…………………………………………………………………………………………………

**Oświadczenie Autora artykułu naukowego[[2]](#footnote-2)**

Świadomy odpowiedzialności prawnej oświadczam, że praca pt. ….............................

…..................................................................................................................................................,

mająca ukazać się w publikacji wydawanej przez Katedrę Białorutenistyki UW, jest oryginalna i nie była wcześniej publikowana (pod tym samym lub innym tytułem ani w Polsce, ani w innym kraju, nie jest również częścią innej publikacji) oraz nie narusza praw autorskich.

Autor/Autorzy udziela/udzielają nieodpłatnej licencji niewyłącznej Wydawnictwu do wydania i rozpowszechniania wyżej wymienionego utworu drukiem w formie publikacji w monografii i w formie publikacji elektronicznej na stronie internetowej Katedry, a także w bazach indeksujących oraz internetowych platformach publikacji naukowych. Autor/autorzy zgadza się/zgadzają się jednocześnie na udostępnianie publikacji na licencji **Creative Commons BY-NC-ND** (https://creativecommons.org/licenses/by-nc-nd/4.0/deed.pl).

Autor/Autorzy wyraża/wyrażają zgodę na przetwarzanie przez Wydawnictwo danych osobowych wyłącznie w celach związanych z realizacją uprawnień wynikających z udzielonej licencji.                                                                                               .................................................

(własnoręczny podpis)

1. Напрыклад: **Iрына Бурдзялёва** (Burdeljova Iryna), кандыдат філалагічных навук, Мінскі Дзяржаўны Лінгвістычны Універсітэт, кафедра беларускае мовы і літаратуры (дацэнт) [doktor nauk filologicznych, Miński Państwowy Uniwersytet Lingwistyczny, Katedra Języka i Literatury Białoruskiej (docent)].

 **Radosław Kaleta**, doktor habilitowany nauk humanistycznych w zakresie językoznawstwa, Uniwersytet Warszawski, Wydział Lingwistyki Stosowanej, Katedra Białorutenistyki (kierownik). [↑](#footnote-ref-1)
2. \*Просім запоўненую (друкам) i ***ўласнаручна*** падпісаную дэкларацыю дасылаць на адрас выдавецтва (Katedra Białorutenistyki UW, PL 02-678 Warszawa, ul. Szturmowa 4). Падпісаную дэкларацыю можна таксама адсканаваць і даслаць на электронную пошту арганізатараў канферэнцыі. Файл трэба назваць наступным чынам: ***прозвішча\_oświadczenie***. Артыкулы без дэкларацыі не будуць апублікаваныя. [↑](#footnote-ref-2)